དེ་སྔ་བདག་གིསབློས་བསླངས་དཀྱིལ་འཁོརལ་རེ་བ་བཅངས་པ་དང་སྨོན་ལམ་བཏབ་པ་ནང་ལྟར།བློས་བསླངས་དཀྱིལ་འཁོརགྱིས་ཀྱང་ཁྱབ་ཆེ་ས་ནས་བདག་གི་རེ་བ་བསྐངས་ཤིང་སྨོན་ལམ་འགྲུབ་པར་བྱས་སོང་།སྤྱི་ལོལོའི་ཚུན་ཆད་དུ་བོད་ལ་སྒྲུང་རིང་མང་བོ་བྱུང་ནའང་།དེའི་ཁྲོད་དུ་རྒུད་དང་བོད་ཀྱི་གཅེས་ཕྲུག་སོགས་རེ་གཉིས་ཤིག་ལས་གླེང་རིན་ཅན་མང་བོ་མ་མཆིས།དེ་བས།བློས་བསླངས་དཀྱིལ་འཁོརའདི་བརྗོད་བྱ་རྗོད་བྱེད་གང་ཅིར་དཔགས་ཀྱང་།བོད་ཀྱི་སྒྲུང་རིང་གི་གྲལ་མགོར་དབང་བའི་གྲས་སུ་བརྩི་ཆོག་ཆོག་རེད་སྙམ།དེར་སྒྲུང་རིང་ཞིག་ལ་ཡོད་འོས་པའི་ཆ་རྐྱེན་མང་བོ་འཛོམས་འདུག་སྟེ།དཔེར་ན་མི་སྣའི་ངོས་ཐད་ནས་བལྟས་ཚེ།རང་སྒྲསབློས་བསླངས་དཀྱིལ་འཁོརལ་རང་ཚུགས་ཐུབ་པའི་མི་སྣཙམ་འདུག་ཅེས་བསྒྲགས་པ་བཞིན།ཁོ་བོས་ཞིབ་རྩིས་མ་བླངས་ཀྱང་།ཁོག་ཐུར་ལ་འདང་ཞིག་བརྒྱབ་པ་ཡིན་ན།ང་ཚོའི་སྒྲུང་རིང་དག་ཏུ་ཚུགས་ཐུབ་ཀྱི་མི་སྣལྟ་སྨོས་ཅི་དགོས།ཐ་ན་གཉིས་གསུམ་ཙམ་ཡང་ཚུགས་ཐུབ་ཏུ་འབྲི་བཞེང་བྱེད་ཐུབ་པ་དཀོན།དེ་བསབློས་བསླངས་དཀྱིལ་འཁོརདུ།གནུབས་པཎ་ཆེན་གྱི་སྒམ་བརླིང་དང་སྐལ་བཟང་སྒྲོལ་མའི་བྱམས་སེམས།ཐོས་པ་དགའི་བཟོད་བསྲན།ཟླ་སྒྲོན་བཟང་མོའི་བརྩེ་འདང་།མགར་བ་བསོད་ནམས་སྟོབས་རྒྱལ་གྱི་ལག་རྩལ།བུ་སློབ་འོད་ལྡན་གྱི་བསམ་བློ།རྫོང་ངེ་དགྲ་ལྷ་ཐར་གྱི་བློ་སྟོབས།སྣང་རའི་དཔོན་པོའི་ཁོག་རྒྱ།རྨ་ཡུལ་དཔོན་པོའི་ངེས་ཤེས།བླ་མ་བསྟན་འཛིན་དབང་ཕྱུག་གི་ཁུར་བཟོད།སྤྲུལ་སྐུ་རྗེ་བཙུན་འཇམ་དབྱངས་ལུང་རྟོགས་རྒྱ་མཚོའི་ཤེས་རབ་བཅས་སོ་སོར་གཞན་དུ་མ་འདྲེས་ཤིང་།ཕན་ཚུན་འགལ་འབྲེལ་གྱིས་གྲུབ་པའི་མི་སྣའི་རི་མོ་གྱ་ནོམ་པ་ཞིག་ཏུ་གྲུབ་འདུག